สกู๊ป : ศูนย์ปฏิรูปอุตสาหกรรมแห่งอนาคต 4.0
สกู๊ป : ศูนย์ปฏิรูปอุตสาหกรรมแห่งอนาคต 4.0

ศูนย์ปฏิรูปอุตสาหกรรมแห่งอนาคต อีกหนึ่งองค์กรที่จะมาให้ความรู้เรื่องเทคโนโลยีเครื่องจักรในภาคอุตสาหกรรม ที่รัฐบาลให้การสนับสนุนให้เกิดขึ้น หวังเป็นจุดศูนย์กลางให้เกิดความร่วมมือระหว่างภาคเอกชนและรัฐบาล ในการพัฒนาเทคโนโลยีและองค์ความรู้ เพื่อต่อยอดทางด้านธุรกิจ 

เครื่องจักรพิมพ์สามมิติระบบ Selective laser melting machine ที่เห็นนี้ คือ ชิ้นงานต้นแบบที่สามารถผลิตสินค้าที่ทำมาจากผงโลหะได้อย่างหลายชนิด ซึ่งสามารถนำไปเป็นชิ้นส่วนในแวดวงอุตสาหกรรมได้ อาทิ ทำเป็นส่วนประกอบของเครื่องประดับ ชิ้นส่วนเครื่องบิน ชิ้นส่วนยานยนต์ และเครื่องมือแพทย์ โดยจุดเด่นคือมีขนาดเล็ก เหมาะและราคาถูก ที่กำลังเป็นที่นิยมมากขึ้นที่โรงงานอุตสาหกรรมส่วนใหญ่ในอนาคตกำลังหันมาเลือกใช้

ชิ้นที่จัดแสดง ถือเป็นผลิตผล จากนวัตกรรมใหม่ที่ได้นำมาจัดแสดงโชว์ให้เห็นใน Open house เปิดบ้านศูนย์ปฏิบัติการอุตสาหกรรมสู่อนาคต ที่กระทรวงอุตสาหกรรมนำมาจัดแสดงโชว์ โดยเครื่องจักรทั้งหมดนี้เกิดจากองค์ความรู้ที่ภาครัฐได้สนับสนุนต่อยอดให้ภาคเอกชนได้เกิดการเรียนรู้หวังนำมาใช้เพื่อลดต้นทุนการนำเข้าจากเครื่องจักรอุปกรณ์เหล่านี้จากต่างประเทศ

อธิบดีกรมส่งเสริมอุตสาหกรรม เปิดเผยว่า  โครงการนี้เป็นการพัฒนาไปตามนโยบายไทยแลนด์ 4.0 โดยต้องการยกระดับอุตสาหกรรมให้เป็นที่ยอมรับของต่างประเทศ

เพื่อให้ตอบโจทย์การพัฒนาอุตสาหกรรม กระทรวงอุตสาหกรรม จัดตั้งศูนย์ปฏิรูปอุตสาหกรรมแห่งอนาคต เพื่อสนับสนุนภาคเอกชน โดยจะแบ่งการทำงาน 4 รูปแบบ คือ Match ทำหน้าที่เชื่อมโยงการสร้างเครือข่ายความร่วมมือจากเอกชน   Innovate พัฒนาศูนย์สาธิตและฝึกอบรมการทำงานร่วมกับระหว่างภาครัฐและเอกชนในการทดสอบเทคโนโลยี นวัตกรรมใหม่ ๆ / Share แหล่งรวบรวบเครื่องมือ เครื่องจักร ไว้เพื่อสนับสนุนผู้ประกอบการทำในวัตกรรมใหม่ๆ และ Fund นโยบายสนับสนุนการเงิน เพื่อดึงดูดนักลงทุนมาลงทุนกับภาคอุตสาหกรรมให้มากขึ้น

ในอนาคตอันใกล้ประเทศไทยกำลังจะเข้าสู่ยุคการเปลี่ยนแปลงอุตสาหกรรมอย่างเต็มรูปแบบ โดยเฉพาะเป้าหมายการพัฒนาโครงการพัฒนาระเบียงเศรษฐกิจภาคตะวันออก หรือ อีอีซี ที่จะทำให้ภาคอุตสาหกรรมของไทยเติบโตขึ้นแบบก้าวกระโดด การเตรียมพร้อมรับความเปลี่ยนแปลงที่เกิดขึ้น เพื่อเป็นการรองรับการเติบโตเหล่านี้ รัฐบาลจึงจำเป็นต้องสนับสนุนนักลงทุนทุกด้านให้มีความพร้อม โดยศูนย์ปฏิรูปอุตสาหกรรมแห่งอนาคต ก็คืออีกหนึ่งองค์ความรู้ที่จะมาร่วมถ่ายทอดเทคโนโลยีที่สำคัญในภาคอุตสาหกรรมเหล่านี้อย่างครบวงจรที่สุด